**Макулдашылды: Бекитилди:**

Бишкек шаарынын Бишкек шаарынын мэриясынын ТЖКЧ жана вице-мэри

ЖТК башкармасынын начальниги Красиенко В.В.

Сыдыков Н.Т.

2012-ж «\_\_\_\_»\_\_\_\_\_\_\_\_\_ 2012-ж «\_\_\_\_»\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Катуу тиричилик таштандыларын ташып чыгаруу**

 **жана көмүү боюнча кызматтарды көрсөтүү жөнүндө**

**АЧЫК КЕЛИШИМ**

 **Уставдын негизинде иштеп жаткан «Тазалык» муниципалдык ишканасынын директору, мындан ары «Кызмат көрсөтүүчү» деп аталган бир тарап жана жеке менчик ээси же турак үйдүн (батирлер) жалдоочусу, мындан аары «Керектөөчү» деп аталган экинчи тарап, бирге айтканда «Тараптар», өзүнчө «Тарап» болуп ушул келишимди төмөнкүлөр жөнүндө түздүк:**

**1. КЕЛИШИМДИН ПРЕДМЕТИ**

1.1. Кызмат көрсөтүүчү «Тазалык» муниципалдык ишканасы керектөөчүгө Бишкек шаардык санкцияланган таштандылар (мындан ары БШСТ) участогуна катуу тиричилик таштандыларын (мындан ары КТТ) ташып чыгаруу жана көмүү боюнча кызматтарды көрсөтөт. «Тазылык» муниципалдык ишканасы КТТ ташып чыгаруу жана көмуү боюнча кызматтарды көрсөтүү келишимдерин түзөт, Бишкек шаардык кенештин токтому менен бекитилген тарифтер боюнча төлөмдөрдү эсептеп, жыйымдарды жүргүзөт. Керектөөчү көрсөтүлгөн кызматтарга бул келишимде белгиленген мөөнөттө жашагандардын накта саны боюнча, салыктарды кошуу менен акысын төлөйт.

1.2. Катуу тиричилик таштандыларына: коомдук турак-жай имараттарынан чыккан таштандылар, жергиликтүү жылытуунун таштандылары, шыпырындылар, короо аймактарынан түшкөн жалбырактардын жыйындысы, коомдук багыттагы ишканалардын спецификалык таштандылары (дүкөндөр, коомдук тамактануу, бала бакчалар, мейманканалар, мекемелер ж.б.) кирет.

1.3. Имараттарды капиталдык жана күнүмдүк оңдоодон чыккан жана (үй) имараттарды куруудан чыккан курулуш таштандыларын, отканадан чыккан кесек күлдөрдү, кыш убагында кар жана муз сыныктарын, суюк таштандыларды жана булганычтарды, өндүрүш таштандыларын ташып чыгаруу жана көмүү бул келишимдин предмети болбойт. Бул таштандыларды ташып чыгаруу жана көмүү боюнча кызматтарды аткарууда, тараптардын ортосунда өзүнчө келишим түзүлөт.

1.4. Радиоактивдүү таштандыларды, нефтепродуктыларды, кайра иштетүүдөн металл жана башка зыяндуу заттар чыгарылуучу буюмдарды жана таштандыларды БШСТга кабыл алууга болбойт.

**2. ТАРАПТАРДЫН УКУКТАРЫ**

2.1. Кызмат көрсөтүүчү укуктарга ээ:

2.1.1.Керектөөчүдөн КТТ ташып чыгаруу жана көмүү боюнча кызмат көрсөтүүгө колдонулуп жаткан нормативдик-техникалык документтердин сакталышын талап кылууга (КРдын «Өндүрүш жана керектөөнүн таштандылары», 2009-жылдын 30-июнундагы №77 Бишкек шаардык кеңештин бекитилген токтомундагы Бишкек шаарын көрктөндүрүү эрежелери).

2.1.2. Керектөөчүгө кызмат көрсөтүүнү төмөнкүдөй учурларда токтотууга:

-кырсык болгон учурларда;

-бул келишимдеги талаптарды Керектөөчү аткарбаса.

2.1.3. Керектөөчүгө көрсөтүлгөн кызматтарга кайтадан эсептешүү жүргүзүлөт:

- көрсөтүлгөн кызматтар үчүн тариф өзгөргөн учурда;

- жашаган жеринен берилген белгиленген мыйзамдык формадагы маалым катка ылайык, жашоочулардын саны өзгөргөн учурда.

2.1.4. Керектөөчүгө аткаруу үчүн, таштанды чогултуу үчүн контейнерлерди жана үйлөрдөгү (көп этаждуу) таштанды өткөрүүчүлөрдү оң техникалык абалда кармоо жана коопсуз пайдаланууну камсыздоо боюнча эскертүүлөрдү берүүгө.

2.2. Керектөөчү укуктарга ээ:

2.2.1.Кызмат көрсөтүүчүдөн бул келишимдин шарттарына ылайык, КТТ ташып чыгаруу жана көмүү боюнча өз убагында жана үзгүлтүксүз кызмат көрсөтүүсүн талап кылуу.

2.2.2. Кызмат көрсөтүүчүдөн КТТ ташып чыгаруу жана көмүү боюнча тарифтер, КТТ ташып чыгаруу графиги жөнүндө жеткиликтүү маалыматтарды алуу.

2.2.3.Кыргыз Республикасынын мыйзамдарындагы белгиленген тартипте Кызмат көрсөтүүчүнүн иштерине даттанууга.

**3. ТАРАПТАРДЫН МИЛДЕТТЕРИ**

3.1. Кызмат көрсөтүүчү милдеттүү:

3.1.1. Өз убагында КТТ ташып чыгаруу жана көмүү боюнча кызматтарын көрсөтөт.

3.1.2.Керектөөчүнү КТТ ташып чыгаруу жана көмүү боюнча колдонулуп жаткан нормативдик-техникалык документтер менен тааныштырат.

3.1.3. КТТ ташып чыгаруу жана көмүүгө байланышкан кырсыктын алдын алуу жана кырсык жагдайлары жөнүндө табыштамалар түшкөн учурда, авариялык бригаданы жөнөтөт.

3.1.4. Керектөөчүнү КТТ ташып чыгаруу жана көмүүдөгү пландалган чектөөлөр жөнүндө, Керектөөчү келишимдин шарттарын бузбоосу үчүн, чектөөлөр же токтотууларга чейин үч күн мурун, алардын себебин жана узактыгын массалык маалымат каражаттары же өз өкүлдөрү аркылуу кабарлайт.

3.1.5. Керектөөчүгө КТТ ташып чыгаруу жана көмүү үчүн жабдууланган кабыл алуу пунктарында, төлөө учурунда жүргүзүлүп жаткан тарифтерге ылайык, алдын ала төлөмдөрдү жүргүзүү мүмкүнчүлүгүн камсыздайт.

3.1.6. Керектөөчүгө КТТ ташып чыгаруу жана көмүү боюнча накта көрсөтүлгөн кызматтардын убагындагы жүргүзүлүп жаткан тарифтерге ылайык, салыштырып текшерүү актысынын негизинде, накта көрсөтүлгөн кызматтар үчүн төлөмдөр оңдолуп кошумча эсептөө жүргүзөт.

3.1.7.Берилген төлөм документтеринде (эсепте) каталык жана туура эместиктер табылган учурда, Керектөөчүнүн (кат түрүндөгү арызынын) кайрылуусу боюнча, эсептелген төлөмдөрдүн суммасын кайта эсептөө жүргүзүлөт.

3.1.8. Керектөөчүнүн карызы 15 күндөн кеч эмес төлөнүп бүткөндөн кийин, анын жазган арызы боюнча, КТТ ташып чыгаруу жана көмүү кызматтары калыбына келтирилет.

3.1.9.Тарифтер өзгөргөндүгү тууралуу Керектөөчүнү массалык маалымат каражаттары же өз өкүлдөрү аркылуу, өзгөртүү ишке киргизилгенден баштап 5 күндөн кем эмес убакытта маалымдоосу керек.

3.1.10.КТТ ташып чыгаруу жана көмүүгө байланышкан жүктөө жана түшүрүү иштерин өз күчү менен жүргүзөт.

3.2. Керектөөчү милдеттүү:

3.2.1.КТТ ташып чыгаруу жана көмүү бул Келишим боюнча колдонулуп жаткан нормативдик-техникалык документтердин талаптарын аткарат.

3.2.2. Эсеп-билдирме келген күндөн тартып ошол айдын 27-числосуна чейин төлөмдөрдү жүргүзүү керек. Төлөм мөөнөтүнөн кечиктирилген учурда Керектөөчү Кызмат көрсөтүүчүгө ар бир кечиктирген күнгө карата карыздын 0,2%, бирок негизги карыз суммадан 100% көп эмес туум төлөп берүүгө тийиш.

3.2.3.Кызмат көрсөтүүчүнүн жумушчуларынын бардык иштериндеги кемчиликтерди Кызмат көрсөтүүчүгө кечиктирбей билдирип турат (телефон менен же жазуу түрүндө).

3.2.4. Менчик ээси алмашкан учурда, граждандык-укуктук бүтүмү аяктагандан кийин, аныктоочу документтерди тиркөө менен Кызмат көрсөтүүчүгө бир айдын ичинде маалымдалат.

3.2.5. Турак жайдан ажыратуу документтерин тариздөөдө, КТТ ташып чыгаруу жана көмүү үчүн карызы жоктугу жөнүндө Кызмат көрсөтүүчүдөн акт (же аныктаган документ) алынат.

**4.АКЫ ТӨЛӨӨ ШАРТТАРЫ ЖАНА ТАРТИБИ**

4.1.Керектөөчү КТТ ташып чыгаруу жана көмүү боюнча көрсөтүлгөн кызматтарга акы төлөөнү алдын ала төлөө тартиби менен жүргузө алат.

4.2.Керектөөчүгө КТТ ташып чыгаруу жана көмүү боюнча көрсөтүлгөн кызматтар болбогон учурда, ага берилген төлөм документтеринде (эсебинде) каталар жана так эместиктер табылган учурда, анын кайрылуусу (арызы боюнча) боюнча эсептелген төлөм суммасын кайта эсептөө, Керектөөчүнүн катышуусу менен жүргүзүлөт.

**5. ТАРАПТАРДЫН ЖООПКЕРЧИЛИГИ**

5.1.Бул келишимдин шарттарын аткарбагандыгы жана ылайыксыз аткаргандыгы үчүн тараптар Кыргыз Республикасынын мыйзамдарына ылайык жоопкерчилик тартышат. Бул келишим боюнча тараптардын ортосунан чыккан талаштар жана келишпестиктер, тараптардын сүйлөшүү жолдору аркылуу чечилет. Сүйлөшүү жолдору аркылуу талаштарды чечүү мүмкүн болбогон учурда, алар Кыргыз Республикасынын мыйзамдарына ылайык сот органдарынын кароосуна тийиштүү болот.

5.2.Таштанды жана башка предметтерди атайын жерлерден башка жерлерде өрттөп, ыргыткандыгы үчүн Керектөөчү Кыргыз Республикасынын мыйзамдарына ылайык жоопкерчилик тартат.

5.3. Кызматтарга акы төлөө эки айдан ашык кечиктирилсе, Кызмат көрсөтүүчү укукка ээ:

- кызмат көрсөтүүнү токтотуп жана бул келишимдин мөөнөтү бүткөн күнгө чейин Керектөөчүгө эсеп чыгарып берет.

- Кыргыз Республикасынын мыйзамдарына ылайык, төлөө суммасын санкция менен мажбурлап төлөтүүгө жана башка жоопкерчилик чараларын көрүүгө материалдарды жиберет.

**6.ӨЗГӨЧӨ ШАРТТАР**

6.1.Тараптар мыйзамдарга жана башка нормативдик актыларга кирген өзгөртүүлөрдүн, мамлекеттик органдардын өкүлдөрүнүн тыюу салган же чектөө актыларынын, жеңилбес күчтөрдүн, кокустуктардын (форс-мажор) натыйжаларында бул Келишим боюнча милдеттерин толук же жарым-

жартылай аткара албаса, ошондой эле аларды аткаруу кечиктирилсе жоокерчиликтен кутулушат.

**7. КЕЛИШИМДИН МӨӨНӨТҮ**

7.1. Бул келишим массалык маалымат каражаттары аркылуу маалымдоодон баштап күчүнө кирет жана КТТ чогултуу, ташып чыгаруу жана көмүү кызматы көрсөтүүсү бүткөнгө чейин анык.

**8. ДАРЕК ЖАНА МААЛЫМ ДАРЕГИ**

**«Кызмат көрсөтүүчү »**

„Тазалык“ Муниципалдык ишканасы

Бишкек ш., Ростовская көчөсү, 19 б

телефон/факс: 0312 34-50-98

«Тазалык» муниципалдык ишканасынын абонентик кызматы

ИНН01908200810080

э/с№1350100996773747

БИК135001

Бишкек ш.«Айыл банк“ ААК